Chinyorwa chino chiri kuunganidza mashoko anotaura mwero wekugaya - chinobatawo kukuya zvakare. Kutsetsa kana kumotsa (fine grind) zvinoreva kugaya zvisara zvave zviduku samare, kana zviduku kuchifananidzwa nomwero unoshandiswa. Kumanza, kumhazhura, kupazhura, kugazhura, (coarse grind) zvinoreva kugaya uchisiya zvakakura pane mwero unodiwa. Kukundira (gundira), kumhotsa kana kusundira zvinoreva kugaya uchisiya zvakakura pane mwero unodiwa. Zvichida ndipo panobva mazita anoti: Gundidza, Sundire naRinomhotsa?? Gundira kana magundira (Mixing of grain and flour through careless grinding). Kuwadzura kana kukwadzura (grind a little meal) kureva kukuya dzinda shomanane. Zvichida ndipo panobva zita rokuti Mawadzure? Kutsetsenura zvinoreva kugayazve nechinangwa chokutsetsa zviri nani. Kasira kunasira zvipimo zvitatu zvoufu hwakamoseka, uhukanye, uite zvingwa: Quick, he said, get three seahs of the finest flour and knead it and bake some bread (Genesis 18:6 Bhaibheri reChiNdau). Barotse vanoti kukaya (v.t. to mill grain. to grind) vachireva kugaya. Barotse vanoti sikayo (grinding mill) vachireva chigayo. Barotse vanoti mukaiwa vachireva mugaiwa.